Bár Község Önkormányzata Képviselő-testületének 7/2022. (XI. 23.) önkormányzati rendelete

a helyi adókról

 Hatályos: 2023. 01. 01

Bár Község Képviselő-testülete Magyarország [Alaptörvénye 32. cikk (1) bekezdés h) pont](https://njt.hu/jogszabaly/2011-4301-02-00#CA32@BE1@POH)jában meghatározott feladatkörében eljárva, a helyi adókról szóló 1990. évi C. tv. (a továbbiakban: [Htv.](https://njt.hu/jogszabaly/1990-100-00-00" \t "_blank)) [1. § (1) bekezdés](https://or.njt.hu/eli/v01/335030/r/2022/7#SZ1@BE1)ében kapott felhatalmazás alapján a következőket rendeli el:

**1. Általános rendelkezések**

**1. §** (1) Az Önkormányzat által megállapított helyi adók:

a) építményadó

b) magánszemély kommunális adója

c) helyi iparűzési adó

d) idegenforgalmi adó

(2) Az e rendeletben nem szabályozott kérdésekben a helyi adókról szóló [1990. évi C. törvény](https://njt.hu/jogszabaly/1990-100-00-00) ([Htv.](https://njt.hu/jogszabaly/1990-100-00-00" \t "_blank)) és az adózás rendjéről szóló [2017. évi CL. törvény](https://njt.hu/jogszabaly/2017-150-00-00) rendelkezései irányadók.

(3) Az adófizetési kötelezettség csoportos beszedési megbízás útján is teljesíthető.

**2. Építményadó**

**2. §** Az adó alapja az építmény m2-ben meghatározott hasznos alapterülete.

**3. §** (1) Az adó mértéke belterületi építmény vagy vállalkozó üzleti célt szolgáló épületének, épületrészének hasznos alapterülete után 550 Ft/m2

(2) Az adó mértéke külterületi építmény vagy vállalkozó üzleti célt szolgáló épületének, épületrészének hasznos alapterülete után 200 Ft/m2

**4. §** Mentes az építményadó alól a lakás céljára szolgáló építmény.

**3. Magánszemély kommunális adója**

**5. §** Az adókötelezettség kiterjed az önkormányzat illetékességi területén található lakásra, valamint a [Htv. 24. §](https://njt.hu/jogszabaly/1990-100-00-00" \l "SZ24" \t "_blank)-ában meghatározott bérleti jogra.

**6. §** Az adó mértéke **8.000 Ft/év.**

**7. §** Mentes a magánszemélyek kommunális adója alól a nem lakás céljára szolgáló építmény és a telek.

**4. 4. Helyi iparűzési adó**

**8. §** **Az**adó éves mértéke **az** adóalap 2%-a.

**5. Idegenforgalmi adó**

**9. §** Az adó alapja a megkezdett vendégéjszakák száma.

**10. §** Az adó mértéke személyenként és vendég éjszakánként **400 Ft**.

**6. Záró rendelkezések**

**11. §** Ez a rendelet 2023. január 1-jén lép hatályba.

**12. §** A rendelet hatályba lépésével egyidejűleg a helyi adókról szóló 11/2016. (XI.29.) számú önkormányzati rendelet hatályát veszti.